title: 2009/736/EB: 2009 m. spalio 5 d. Komisijos sprendimas, kuriuo priimamas pasiūlytas įsipareigojimas, susijęs su antidempingo tyrimu dėl tam tikros importuojamos, inter alia , Brazilijos kilmės aliumininės folijos

text:
6.10.2009

               LT

               Europos Sąjungos oficialusis leidinys

               L 262/50

      KOMISIJOS SPRENDIMAS

   2009 m. spalio 5 d.
   kuriuo priimamas pasiūlytas įsipareigojimas, susijęs su antidempingo tyrimu dėl tam tikros importuojamos, inter alia, Brazilijos kilmės aliumininės folijos
   (2009/736/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Reglamentu (EB) Nr. 287/2009 (2) Komisija nustatė laikinąjį antidempingo muitą tam tikrai importuojamai Armėnijos, Brazilijos ir Kinijos Liaudies Respublikos (toliau – KLR) kilmės aliumininei folijai.

               (2)

               Patvirtinus laikinąsias antidempingo priemones, Komisija tęsė tyrimą dėl dempingo, žalos ir Bendrijos interesų. Atlikus tyrimą patvirtintos laikinosios išvados dėl žalingo su tokiu importu susijusio dempingo.

               (3)

               Galutiniai tyrimo faktai ir išvados išdėstyti 2009 m. rugsėjo 24 d. Tarybos reglamente (EB) Nr. 925/2009, kuriuo tam tikrai importuojamai Armėnijos, Brazilijos ir Kinijos Liaudies Respublikos kilmės aliumininei folijai nustatomas galutinis antidempingo muitas ir galutinai surenkamas laikinasis muitas (3).

         B.   ĮSIPAREIGOJIMAS

               (4)

               Patvirtinus laikinąsias antidempingo priemones vienintelis bendradarbiaujantis eksportuojantis Brazilijos gamintojas, Companhia Brasileira de Aluminio (toliau – CBA), pasiūlė įsipareigojimą dėl kainos pagal pagrindinio reglamento 8 straipsnio 1 dalį. Pagal šį įsipareigojimo pasiūlymą CBA pasiūlė parduoti nagrinėjamąjį produktą nustatytomis arba jas viršijančiomis kainomis, kurias taikant pašalinamas žalingas dempingo poveikis, nustatytas atlikus tyrimą. CBA, siekdamas sumažinti priemonių vengimo riziką, pasiūlė vieną minimalią importo kainą (toliau – MIK) visų skirtingų rūšių produktui.

               (5)

               Atsižvelgiant į tai, kad nagrinėjamojo produkto kaina yra tiesiogiai susijusi su pagrindinės žaliavos, t. y. pirminio aliuminio, kuris yra pasauliniu mastu parduodama prekė ir kurio kaina skelbiama Londono metalų biržoje (angl. LME), kaina, pasiūlyme taip pat numatyta indeksuoti MIK.

               (6)

               Bendrovės siūloma MIK buvo grindžiama nežalinga kaina, apskaičiuota tiriamajam laikotarpiui pagal Bendrijos pramonės pardavimo kainas.

               (7)

               CBA įsipareigojimo pasiūlyme taip pat nurodyta, kad visus produktus CBA parduotų tiesiogiai pirmam nesusijusiam pirkėjui Bendrijoje ir kad CBA įsipareigotų pirkėjams, perkantiems įsipareigojime nurodytus produktus, neparduoti jokių kitų produktų.

               (8)

               Be to, CBA taip pat sutiko reguliariai teikti Komisijai išsamią informaciją apie jos eksportą į Bendriją, o tai reiškia, kad Komisija galės veiksmingai stebėti, ar laikomasi įsipareigojimo.

         C.   ŠALIŲ PASTABOS IR ĮSIPAREIGOJIMO PRIĖMIMAS

               (9)

               Bendrijos pramonė nurodė, kad Brazilijos siūlomas įsipareigojimas galėtų būti priimamas laikantis tam tikrų sąlygų, įskaitant sutartinio USD keitimo į EUR kurso taikymą ir kiekio ribojimą. Abu su Brazilijos siūlomu įsipareigojimu susiję teiginiai turėjo būti atmesti dėl toliau nurodytų priežasčių. Dėl teiginio, kad turėtų būti taikomas sutartinis valiutos keitimo kursas pastebima, kad LME kaina bus konvertuojama iš USD į EUR pagal kiekvieną mėnesį skelbiamą valiutos keitimo kursą, todėl suma EUR kinta pagal svyruojantį valiutos keitimo kursą, o šią riziką prisiima pati bendrovė. Dėl antrojo teiginio, Komisija nemano, kad kiekio ribojimas yra susijęs su šiuo atveju, atsižvelgiant į tai, kad nagrinėjamojo produkto Europos bendrijos rinka yra labai konkurencinga ir į tai, kad nepateikta ir tyrimo metu nenustatyta jokių įrodymų, pagrindžiančių tokio ribojimo būtinybę. Jokių kitų pastabų, susijusių su šiuo įsipareigojimo pasiūlymu, negauta.

               (10)

               Atsižvelgiant į tai, kas išdėstyta pirmiau, CBA pasiūlytas įsipareigojimas yra priimtinas.

               (11)

               Kad Komisija galėtų veiksmingai stebėti, ar bendrovė laikosi prisiimto įsipareigojimo, pateikus atitinkamai muitinei išleidimo į laisvą apyvartą prašymą nuo antidempingo muito bus atleidžiama, jeigu: i) pateikiama įsipareigojimo sąskaita faktūra, kurioje nurodomi visi Reglamento (EB) Nr. 925/2009 II priede išvardyti duomenys, ii) minėta bendrovė pagamino importuotas prekes, jas išsiuntė ir už jas sąskaitas faktūras tiesiogiai išrašė pirmam nepriklausomam pirkėjui Bendrijoje ir jeigu iii) deklaruotos bei muitinei pateiktos prekės tiksliai atitinka įsipareigojimo sąskaitos faktūros aprašymą. Jei tokia sąskaita faktūra nepateikiama arba ji neatitinka muitinei pristatyto produkto, turi būti sumokėtas atitinkamo dydžio antidempingo muitas.

               (12)

               Siekiant užtikrinti, kad būtų laikomasi įsipareigojimo, minėtu Tarybos reglamentu importuotojams buvo pranešta, kad jeigu jie nesilaikys tame reglamente nustatytų sąlygų arba jei Komisija atšauks priimtą įsipareigojimą, gali susidaryti su atitinkamais sandoriais susijusi skola muitinei.

               (13)

               Jeigu įsipareigojimas pažeidžiamas arba atšaukiamas, arba jeigu Komisija atšaukia priimtą įsipareigojimą, laikantis pagrindinio reglamento 9 straipsnio 4 dalies nustatytas antidempingo muitas yra savaime taikomas pagal pagrindinio reglamento 8 straipsnio 9 dalį,

         NUSPRENDĖ:
   1 straipsnis
   Šiuo sprendimu priimamas toliau nurodyto eksportuojančio gamintojo pasiūlytas įsipareigojimas, susijęs su antidempingo tyrimu dėl tam tikros importuojamos Armėnijos, Brazilijos ir Kinijos Liaudies Respublikos kilmės aliumininės folijos.

               Šalis

               Bendrovė

               Papildomas TARIC kodas

               Brazilija

                  Companhia Brasileira de Aluminio

               A947

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2009 m. spalio 5 d.

            Komisijos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL L 94, 2009 4 8, p. 17.

      (3)  Žr. šio Oficialiojo leidinio p. 1.


Svarbus teisinis pranešimas

|

52007BP0126(02)

2. 2007 m. balandžio 24 d. Europos Parlamento sprendimas dėl Europos ligų prevencijos ir kontrolės centro 2005 finansinių metų sąskaitų uždarymo (C6-0400/2006 - 2006/2167(DEC))

Oficialusis leidinys 074 E , 20/03/2008 p. 0262 - 0264

		2.2007 m. balandžio 24 d. Europos Parlamento sprendimas dėl Europos ligų prevencijos ir kontrolės centro 2005 finansinių metų sąskaitų uždarymo (C6-0400/2006 — 2006/2167(DEC))Europos Parlamentas,- atsižvelgdamas į Europos ligų prevencijos ir kontrolės centro 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos ligų prevencijos ir kontrolės centro 2005 finansinių metų galutinių metinių ataskaitų kartu su Centro atsakymais [2],- atsižvelgdamas į 2007 m. vasario27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą [4], ypač į jo 23 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A6-0119/2007),1. pažymi, kad Europos ligų prevencijos ir kontrolės centro 2005 finansinių metų galutinėse metinėse ataskaitose buvo pateikti šie duomenys:N. B. Galutinės sumos gali skirtis dėl suapvalintų dydžių.Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.[6](tūkst. EUR) |2005 finansinių metų pajamų ir išlaidų ataskaitos duomenys [6] || 2005 |PAJAMOSBendrijos subsidija (Agentūros einamosios veiklos biudžetui) | 3402280,45 |Pajamos iš mokesčių | |Kitos pajamos | |Iš viso pajamų (a) | 3402280,45 |IŠLAIDOSI antraštinė dalis. Darbuotojai— Mokėjimai | -500909,02 |— Perkelti asignavimai | -361771,74 |II antraštinė dalis. Administracinės išlaidos— Mokėjimai | -597024,15 |— Perkelti asignavimai | -534581,62 |III antraštinė dalis. Veiklos sąnaudos— Mokėjimai | -69773,55 |— Perkelti asignavimai | -540654,36 |Iš viso išlaidų (b) | -2604714,44 |Finansinių metų rezultatas (a-b) | 797566,01 |Iš ankstesnių metų perkeltų nepanaudotų mokėjimų asignavimų panaikinimas | |Asignavimų, turimų gruodžio 31 d. iš asignuotųjų pajamų, perkėlimo iš ankstesniųjų metų patikslinimas | |Valiutų kurso skirtumai per metus (pelnas + / nuostolis -) | -10168,55 |Finansinių metų biudžeto vykdymo likutis | 787397,46 |Dalis EB grąžintinos subsidijos | -787397,46 |Poveikis turtui | |Turto poveikis ir nuvertėjimas | 222011,07 |Poveikis finansiniais metais sukauptoms sąnaudoms | |Perkėlimai | 1437007,72 |Sukauptos sąnaudos | -363538,58 |Kiti patikslinimai | |Neįvykdyti įsipareigojimai | -448377,86 |Išankstiniai mokėjimai ir atidėtos išlaidos | 20636,80 |Tranzitu gabenamos prekės | 63108,90 |Komisijos apmokėtos paslaugos | -8490,00 |Ypatingosios pajamos | 31250,85 |Finansinių metų rezultatas atlikus ekonominius patikslinimus (e) | 953608,90 |2. pritaria Europos ligų prevencijos ir kontrolės centro 2005 finansinių metų sąskaitų uždarymui;3. paveda Pirmininkui perduoti šį sprendimą Europos ligų prevencijos ir kontrolės centro vykdomajam direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).[1] OL C 266, 2006 10 31, p. 31.[2] OL C 312, 2006 12 19, p. 54.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 142, 2004 4 30, p. 1.[5] OL L 357, 2002 12 31, p. 72.[6] Pateikiami tik 2005 m. skaičiai, kadangi Agentūra naujai įkurta.--------------------------------------------------


title: 2006/33/EB: 2006 m. sausio 20 d.  Komisijos sprendimas, įsteigiantis aukšto lygio ekspertų grupę etninių mažumų socialinės integracijos ir jų visapusiško dalyvavimo darbo rinkoje klausimams spręsti

text:
25.1.2006

               LT

               Europos Sąjungos oficialusis leidinys

               L 21/20

      KOMISIJOS SPRENDIMAS

   2006 m. sausio 20 d.
   įsteigiantis aukšto lygio ekspertų grupę etninių mažumų socialinės integracijos ir jų visapusiško dalyvavimo darbo rinkoje klausimams spręsti
   (2006/33/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Europos bendrijos steigimo sutarties 13 straipsnyje Bendrija įgaliojama imtis reikiamų kovos su bet kokia diskriminacija dėl lyties, rasės, etninės kilmės, religijos, įsitikinimų, negalios, amžiaus ar seksualinės orientacijos priemonių.

               (2)

               Remdamasi 2005 m. birželio 1 d. priimtu Komisijos komunikatu „Nediskriminavimas ir lygios galimybės visiems“ (1), kuriame pabrėžiama, kad išsiplėtusi Europos Sąjunga turi sukurti nuoseklų ir veiksmingą būdą, kaip integruoti etnines mažumas į socialinį gyvenimą ir sudaryti sąlygas joms visapusiškai dalyvauti darbo rinkoje, Komisija nori pasitelkti patarėjų grupėje susirinkusių specialistų kompetenciją.

               (3)

               Ekspertų grupė turėtų padėti kurti nuoseklų ir veiksmingą būdą, kaip integruoti nepalankioje padėtyje esančias etnines mažumas į socialinį gyvenimą ir sudaryti sąlygas joms visapusiškai dalyvauti darbo rinkoje.

               (4)

               Ši grupė turėtų būti sudaryta iš ekspertų, atstovaujančių pilietinei visuomenei, mokslo pasauliui, įmonėms, valstybinėms ir vietinėms valdžios institucijoms, taip pat etninėms mažumoms ir kitoms suinteresuotosioms šalims. Jos sudėtis turėtų būti suderinta, ypač atsižvelgiant į šiuos kriterijus: kilmės šalį, lytį, etninę kilmę, veiklos ir kompetencijos sritį,

         PRIĖMĖ ŠĮ SPRENDIMĄ:
   1 straipsnis
   Komisija įsteigia „aukšto lygio ekspertų konsultacinę grupę etninių mažumų socialinės integracijos ir jų visapusiško dalyvavimo darbo rinkoje klausimams spręsti“ (toliau – grupė).
   2 straipsnis
   Misija
   Grupės užduotis:

               —

               svarstyti, kaip Europos Sąjungoje geriau integruoti etnines mažumas į socialinį gyvenimą ir sudaryti sąlygas joms visapusiškai dalyvauti darbo rinkoje,

               —

               iki „2007-ųjų Europos lygių galimybių visiems“ metų pabaigos pateikti ataskaitą su rekomendacijomis, kokią politiką reikėtų įgyvendinti šioje srityje.

         Grupė remiasi šios srities geros praktikos pavyzdžiais ir ypač domisi šiais klausimais:

               —

               socio-ekonominė etninių mažumų padėtis šiandienos Europos Sąjungoje,

               —

               mažumų, įskaitant naujus migrantus, įsikūrusias etnines mažumas, nacionalines mažumas, romus ir asmenis be pilietybės, įvairi padėtis ir poreikiai,

               —

               daugialypės diskriminacijos poveikis ir veiksnių, pvz., amžiaus, lyties, negalios bei religijos, įtaka, taip pat geografinės izoliacijos ir išsilavinimo lygio poveikis,

               —

               Europos Sąjungos politikos ir programų indėlis sprendžiant etninių mažumų socialinės integracijos bei visapusiško jų dalyvavimo darbo rinkoje klausimus,

               —

               būsimos raidos, įskaitant galimas Europos Sąjungos plėtros bangas (Rumunija, Bulgarija, Turkija, Vakarų Balkanai), poveikis.

         Grupės pirmininkas gali nurodyti, kokiais klausimais Komisija galėtų konsultuotis su grupe.
   3 straipsnis
   Sudėtis. Paskyrimas
   1.   Grupės narius – kompetentingus 2 straipsnyje nurodytų sričių specialistus – skiria Komisija.
   2.   Grupę sudaro daugiausia 10 narių.
   3.   Taikomos šios nuostatos:

               —

               nariai skiriami atsižvelgiant į jų asmeninius gebėjimus ir kviečiami konsultuoti Komisiją neatsižvelgiant į išorinius nurodymus,

               —

               nariai vykdo savo pareigas, kol į jų vietą paskiriami nauji nariai ar baigiasi jų kadencija,

               —

               tuos narius, kurie nebegali veiksmingai dalyvauti grupės darbe, atsistatydina arba nesilaiko šio straipsnio pirmajame ar antrajame punkte arba Europos bendrijos steigimo sutarties 287 straipsnyje nustatytų sąlygų, gali pakeisti nauji nariai likusiam jų kadencijos laikotarpiui,

               —

               kiekvienais metais nariai pateikia raštišką deklaraciją, kurioje nurodo, kad jie įsipareigoja veikti visuomenės interesų labui, bei deklaraciją, kurioje patvirtina, kad nėra jokių interesų, galinčių pažeisti jų nepriklausomumą,

               —

               narių vardai ir pavardės skelbiami Užimtumo, socialinių reikalų ir lygių galimybių GD interneto puslapyje, taip pat Europos Sąjungos oficialiojo leidinio C serijoje. Narių vardai ir pavardės renkami, administruojami bei skelbiami pagal Europos Parlamento ir Tarybos reglamento (EB) Nr. 45/2001 (2) nuostatas, susijusias su asmeninių duomenų apsauga ir tvarkymu.

         4 straipsnis
   Veikla
   1.   Komisija skiria grupės pirmininką.
   2.   Komisijos atstovas gali pakviesti išskirtinę kompetenciją darbotvarkės klausimais turinčius ekspertus ar stebėtojus dalyvauti grupės darbe, jei tai yra naudinga ir (arba) būtina.
   3.   Dalyvaujant grupių darbe gauta informacija negali būti viešinama, jei Komisija nurodo, kad ši informacija susijusi su konfidencialiais klausimais.
   4.   Grupė paprastai renkasi Komisijos ir jos tarnybų patalpose pagal Komisijos nustatytas nuostatas ir grafiką. Sekretoriavimo paslaugas teikia Komisijos tarnybos. Šiuose susirinkimuose gali dalyvauti kiti suinteresuoti Komisijos pareigūnai.
   5.   Grupė priima darbo tvarkos taisykles, remdamasi standartinėmis Komisijos priimtomis darbo tvarkos taisyklėmis (3).
   6.   Komisijos tarnybos gali atitinkamo dokumento originalo kalba internete skelbti visas grupės sudarytas santraukas, išvadas ar dalines išvadas arba darbo dokumentus.
   5 straipsnis
   Susirinkimų išlaidos
   Narių, ekspertų ir stebėtojų grupės veiklai reikalingų kelionių išlaidas ir, jei reikia, dienpinigius apmoka Komisija pagal joje galiojančias nuostatas. Už atliekamas užduotis nemokamas joks atlyginimas.
   Susirinkimų išlaidos kompensuojamos neviršijant atitinkamai tarnybai pagal metinę išteklių skyrimo procedūrą skirtų asignavimų.
   6 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas iki 2007 m. gruodžio 31 d. Komisija iki šios dienos nusprendžia dėl galimo šio sprendimo pratęsimo.

      Priimta Briuselyje, 2006 m. sausio 20 d.

            Komisijos vardu

         Vladimír ŠPIDLA

            Komisijos narys

      (1)  KOM(2005) 224 galutinis.

      (2)  OL L 8, 2001 1 12, p. 1.

      (3)  OL C 38, 2001 2 6, p. 3.


title: 1999 m. gruodžio 2 d. Tarybos Sprendimas dėl Europos bendrijos ir Argentinos Respublikos susitarimo dėl bendradarbiavimo mokslo ir technologijų srityje patvirtinimo

text:
Svarbus teisinis pranešimas

|

32000D0015

Oficialusis leidinys L 006 , 11/01/2000 p. 0031 - 0031

		Tarybos Sprendimas1999 m. gruodžio 2 d.dėl Europos bendrijos ir Argentinos Respublikos susitarimo dėl bendradarbiavimo mokslo ir technologijų srityje patvirtinimo(2000/15/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 170 straipsnį kartu su 300 straipsnio 2 dalies pirmosios pastraipos pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) 1990 m. balandžio 2 d. buvo sudarytas Bendrasis Europos ekonominės bendrijos ir Argentinos Respublikos susitarimas dėl prekybos ir ekonominio bendradarbiavimo [3];(2) Europos bendrija ir Argentinos Respublika įgyvendina konkrečias RTD programas bendrų interesų srityse;(3) įgytos patirties pagrindu abi šalys išreiškė norą sukurti gilesnę ir platesnę bendradarbiavimo mokslo ir technologijų srityje sistemą;(4) šis bendradarbiavimo susitarimas mokslo ir technologijų srityje yra visuotinio bendradarbiavimo tarp Europos bendrijos ir Argentinos Respublikos dalis;(5) 1999 m. sausio 25 d. sprendimu Taryba suteikė Komisijai įgaliojimus vesti derybas dėl Europos bendrijos ir Argentinos Respublikos susitarimo dėl bendradarbiavimo mokslo ir technologijų srityje;(6) 1999 d. liepos 29 d. sprendimu Taryba priėmė sprendimą Europos bendrijos vardu pasirašyti Susitarimą dėl bendradarbiavimo mokslo ir technologijų srityje;(7) 1999 m. rugsėjo 20 d. Susitarimas dėl bendradarbiavimo mokslo ir technologijų srityje buvo pasirašytas;(8) Europos bendrijos ir Argentinos Respublikos susitarimas dėl bendradarbiavimo mokslo ir technologijų srityje turėtų būti patvirtintas,NUSPRENDĖ:1 straipsnisEuropos bendrijos ir Argentinos Respublikos susitarimas dėl bendradarbiavimo mokslo ir technologijų srityje patvirtinamas Bendrijos vardu.Susitarimo tekstas pridedamas prie šio sprendimo.2 straipsnisRemiantis Susitarimo 11 straipsniu, Tarybos pirmininkas praneša, kad Bendrija įvykdė procedūras, kurių reikia, kad įsigaliotų Susitarimas.Priimta Briuselyje, 1999 m. gruodžio 2 d.Tarybos varduPirmininkasE. Tuomioja[1] OL C 247 E, 1999 9 28, p. 1.[2] 1999 m. lapkričio 4 d. pateikta nuomonė (dar nepaskelbta Oficialiajame leidinyje).[3] OL L 295, 1990 10 26, p. 67.--------------------------------------------------


title: 2015 m. balandžio 20 d. Tarybos sprendimas (ES) 2015/1497 dėl Europos Sąjungos ir Australinių tunų apsaugos komisijos (CCSBT) susitarimo pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje pasirašymo Europos Sąjungos vardu ir laikino taikymo

text:
8.9.2015

               LT

               Europos Sąjungos oficialusis leidinys

               L 234/1

         TARYBOS SPRENDIMAS (ES) 2015/1497
   2015 m. balandžio 20 d.
   dėl Europos Sąjungos ir Australinių tunų apsaugos komisijos (CCSBT) susitarimo pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga yra kompetentinga pagal bendrą žuvininkystės politiką priimti biologinių jūrų išteklių apsaugos priemones ir sudaryti susitarimus su trečiosiomis šalimis bei tarptautinėmis organizacijomis;

               (2)

               pagal Tarybos sprendimą 98/392/EB (1) Sąjunga yra 1982 m. gruodžio 10 d. Jungtinių Tautų jūrų teisės konvencijos susitariančioji šalis. Pagal tą konvenciją visos tarptautinės bendruomenės narės įpareigojamos bendradarbiauti išsaugant ir valdant biologinius jūrų išteklius;

               (3)

               pagal Tarybos sprendimą 98/414/EB (2) Sąjunga yra Susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, įgyvendinimo susitariančioji šalis;

               (4)

               2009 m. gruodžio 1 d. Taryba įgaliojo Europos Komisiją Sąjungos vardu siekti iš dalies pakeisti Australinių tunų apsaugos konvenciją (toliau – Konvencija), kad Sąjunga galėtų tapti susitariančiąja šalimi;

               (5)

               nors derybos dėl Konvencijos pakeitimo nebuvo baigtos, 2013 m. spalio mėn. vykusiame 20-ajame susitikime Australinių tunų apsaugos komisija (CCSBT) pakeitė rezoliuciją siekiant sudaryti Išplėstinę Australinių tunų apsaugos komisiją (toliau – CCSBT išplėstinė komisija), kad pagal susitarimą pasikeičiant laiškais Sąjunga galėtų tapti CCSBT išplėstinės komisijos nare;

               (6)

               su Sąjungos valstybių narių vėliavomis plaukiojantys laivai žvejoja australinių tunų paplitimo rajone esančių išteklių žuvis, todėl Sąjunga suinteresuota pasirašyti ir laikinai taikyti Europos Sąjungos ir Australinių tunų apsaugos komisijos (CCSBT) susitarimą pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje (toliau – susitarimas pasikeičiant laiškais), ir taip veiksmingai prisidėti prie Konvencijos įgyvendinimo;

               (7)

               Pasibaigus šiai procedūrai Sąjunga turėtų teisę tapti CCSBT nare ir balsuoti CCSBT išplėstinėje komisijoje bei Išplėstiniame mokslo komitete;

               (8)

               be to, narystė CCSBT išplėstinėje komisijoje padės Sąjungai visuose vandenynuose nuosekliai taikyti išteklių išsaugojimo principą ir įtvirtinti įsipareigojimą visame pasaulyje ilgą laiką išsaugoti ir tausiai naudoti žuvininkystės išteklius;

               (9)

               todėl susitarimas pasikeičiant laiškais turėtų būti pasirašytas ir laikinai taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Australinių tunų apsaugos komisijos (CCSBT) susitarimą pasikeičiant laiškais dėl Sąjungos narystės Australinių tunų apsaugos konvencijos išplėstinėje komisijoje (toliau – susitarimas pasikeičiant laiškais), su sąlyga, kad bus taikomos jo sudarymo procedūros.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą pasikeičiant laiškais.
   3 straipsnis
   Susitarimas pasikeičiant laiškais taikomas laikinai nuo … (3), kol bus užbaigtos jo sudarymo procedūros.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         J. DŪKLAVS

      (1)  1998 m. kovo 23 d. Tarybos sprendimas 98/392/EB dėl Europos bendrijos 1982 m. gruodžio 10 d. Jungtinių Tautų jūrų teisės konvencijos ir 1994 m. liepos 28 d. Susitarimo, susijusio su jos XI dalies įgyvendinimu, patvirtinimo (OL L 179, 1998 6 23, p. 1).

      (2)  1998 m. birželio 8 d. Tarybos sprendimas 98/414/EB dėl Europos bendrijos susitarimo dėl 1982 m. gruodžio 10 d. Jungtinių Tautų jūrų teisės konvencijos nuostatų, susijusių su dviejų ar daugiau valstybių vandenyse sutinkamų žuvų išteklių ir toli migruojančių žuvų išteklių apsauga ir valdymu, įgyvendinimo ratifikavimo (OL L 189, 1998 7 3, p. 14).

      (3)  Generalinis sekretoriatas pasirašymo ir laikino taikymo datą paskelbs Oficialiajame leidinyje.


title: 2007/6/EB: 2007 m. sausio 1 d. Tarybos sprendimas dėl Regionų komiteto narių ir pakaitinių narių, atstovaujančių Bulgarijai ir Rumunijai, skyrimo

text:
4.1.2007

               LT

               Europos Sąjungos oficialusis leidinys

               L 1/13

      TARYBOS SPRENDIMAS

   2007 m. sausio 1 d.
   dėl Regionų komiteto narių ir pakaitinių narių, atstovaujančių Bulgarijai ir Rumunijai, skyrimo
   (2007/6/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnio ketvirtą pastraipą,
   atsižvelgdama į Bulgarijos ir Rumunijos stojimo aktą, ypač jo 13 ir 49 straipsnius,
   atsižvelgdama į Bulgarijos Respublikos ir Rumunijos vyriausybių pasiūlymus,
   kadangi:

               (1)

               Tarybos sprendimu 2006/116/EB (1) Regionų komiteto nariai ir pakaitiniai nariai buvo paskirti laikotarpiui nuo 2006 m. sausio 26 d. iki 2010 m. sausio 25 d.

               (2)

               Bulgarijos Respublikai ir Rumunijai stojant į Europos Sąjungą reikėtų papildyti Regionų komitetą paskiriant dvidešimt septynis narius ir dvidešimt septynis pakaitinius narius, atstovaujančius naujųjų valstybių narių regionų ir vietos valdžiai, kurie regiono ar vietos valdžios institucijoje turi rinkėjų mandatą arba yra politiškai atskaitingi išrinktam susirinkimui,

         NUSPRENDĖ:
   1 straipsnis
   Laikotarpiui iki 2010 m. sausio 25 d. imtinai į Regionų komitetą skiriami:

               —

               nariais – I priede pagal valstybes nares išvardyti asmenys,

               —

               pakaitiniais nariais – II priede pagal valstybes nares išvardyti asmenys.

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2007 m. sausio 1 d.

      Priimta Briuselyje, 2007 m. sausio 1 d.

            Tarybos vardu

            Pirmininkas

         F.-W. STEINMEIER

      (1)  OL L 56, 2006 2 25, p. 75.

      I PRIEDAS
      NARIAI
      BULGARIJOS RESPUBLIKA

                  Mr Hasan AZIS
                  Vice-President of the National Assembly of the Municipalities of the Republic of Bulgaria, Mayor of Kardjali

                  Mr Bogomil BELCHEV
                  Member of BD of the National Assembly of the Municipalities of the Republic of Bulgaria, Mayor of Gabrovo

                  Ms Katya DOYCHEVA
                  Mayor of Tvarditsa

                  Ms Antoaneta GEORGIEVA
                  Mayor of Pernik

                  Mr Vladimir KISYOV
                  Chair of Sofia Municipal Council

                  Mr Yoan KOSTADINOV
                  Mayor of Bourgas

                  Mr Yordan LECHKOV
                  Mayor of Sliven

                  Mr Krasimir MIREV
                  President of the National Assembly of the Municipalities of the Republic of Bulgaria, Mayor of Targovishte

                  Ms Detelina NIKOLOVA
                  Vice-President of the National Assembly of the Municipalities of the Republic of Bulgaria, Mayor of Dobrich

                  Mr Kiril YORDANOV
                  Mayor of Varna

                  Mr Remzi YUSEINOV
                  Member of BD of the National Assembly of the Municipalities of the Republic of Bulgaria, Mayor of Kubrat

                  Mr Veselin ZLATEV
                  Vice-President of the National Assembly of the Municipalities of the Republic of Bulgaria, Mayor of Shoumen

            RUMUNIJA

                  M. Cristian ANGHEL
                  Maire, Mairie de la municipalité Baia Mare

                  M. Serghei Florin ANGHEL
                  Président, Conseil Départemental Prahova

                  M. Gheorghe BACIU
                  Maire, Mairie de la Ville Întorsura Buzăului

                  M. Doru Laurian BĂDULESCU
                  Président, Conseil Départemental Ilfov

                  M. Emil CALOTĂ
                  Maire, Mairie de la municipalité Ploiești

                  M. Jenel COPILĂU
                  Président, Conseil Départemental Olt

                  M. Janos DEMETER
                  Président, Conseil Départemental Covasna

                  M. Liviu Nicolae DRAGNEA
                  Président, Conseil Départemental Teleorman

                  M. Emil DRĂGHICI
                  Maire, Mairie de la Commune Vulcana Băi

                  Mme Ileana Viorica ION
                  Maire, Mairie de la Ville Lehliu Gară

                  Mme Veronica IONIȚĂ
                  Maire, Mairie de la Commune Gorgota

                  M. Alin Adrian NICA
                  Maire, Mairie de la Commune Dudeștii Noi

                  M. Constantin OSTAFICIUC
                  Président, Conseil Départemental Timiș

                  M. Emil PROSCANU
                  Maire, Mairie de la Ville Mizil

                  M. Adriean VIDEANU
                  Maire genéral, Mairie Générale de la municipalité București

      II PRIEDAS
      PAKAITINIAI NARIAI
      BULGARIJOS RESPUBLIKA

                  Mr Ivan ASPARUHOV
                  Member of BD of the National Assembly of the Municipalities of the Republic of Bulgaria, Mayor of Mezdra

                  Mr Stanislav BLAGOV
                  Mayor of Svishtov

                  Ms Rumiana BOZUKOVA
                  Mayor of Simeonovgrad

                  Mr Dilyan ENKIN
                  Member of BD of the National Assembly of the Municipalities of the Republic of Bulgaria, Mayor of Troyan

                  Ms Shukran IDRIZ
                  Mayor of Kirkovo

                  Mr Nikola KOLEV
                  Mayor of Gorna Oryahovitsa

                  Ms Anastasia MLADENOVA
                  Chair of Municipal Council Peshtera

                  Mr Vladimir MOSKOV
                  Member of BD of the National Assembly of the Municipalities of the Republic of Bulgaria, Mayor of Gotse Delchev

                  Mr Lachezar ROSSENOV
                  Municipal Councilor in Dobrich

                  Mr Mithat TABAKOV
                  Mayor of Dulovo

                  Mr Naiden ZELENOGORSKI
                  Mayor of Pleven

                  Mr Zlatko ZHIVKOV
                  Member of BD of the National Assembly of the Municipalities of the Republic of Bulgaria, Mayor of Montana

            RUMUNIJA

                  M. Dumitru Teodor BANCIU
                  Maire, Mairie de la Ville Săliște

                  M. Dragoș BENEA
                  Président, Conseil Départemental Bacău

                  M. Corneliu BICHINEȚ
                  Président, Conseil Départemental Vaslui

                  M. Andrei CHILIMAN
                  Maire, Mairie du Secteur 1, municipalité București

                  M. Nicușor Daniel CONSTANTINESCU
                  Président, Conseil Départemental Constanța

                  M. Alexandru CORCODEL
                  Maire, Mairie de la Ville Nehoiu

                  M. Alexandru DRĂGAN
                  Maire, Mairie de la Commune Tașca

                  M. Enache DUMITRU
                  Maire, Mairie de la Commune Stejaru

                  M. Răducu George FILIPESCU
                  Président, Conseil Départemental Călărași

                  M. Lucian FLAIȘER
                  Président, Conseil Départemental Iași

                  Mme Edita Emoke LOKODI
                  Président, Conseil Départemental Mureș

                  M. Mircia MUNTEAN
                  Maire, Mairie de la municipalité Deva

                  M. Ion OPRESCU
                  Maire, Mairie de la Ville Băile Herculane

                  M. Tudor PENDIUC
                  Maire, Mairie de la municipalité Pitești

                  Mme Ioana TRIFOI
                  Maire, Mairie de la Commune Botiza


title: 2003 m. kovo 17 d. Tarybos sprendimas dėl Europos bendrijos prisijungimo prie Tarptautinės muitinės procedūrų supaprastinimo ir suderinimo konvencijos (Kioto konvencijos) pakeitimo protokolo

text:
Svarbus teisinis pranešimas

|

32003D0231

Oficialusis leidinys L 086 , 03/04/2003 p. 0021 - 0045

		Tarybos sprendimas2003 m. kovo 17 d.dėl Europos bendrijos prisijungimo prie Tarptautinės muitinės procedūrų supaprastinimo ir suderinimo konvencijos (Kioto konvencijos) pakeitimo protokolo(2003/231/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Bendrija nuo 1974 m. yra Tarptautinės muitinės procedūrų supaprastinimo ir suderinimo konvencijos (toliau – Konvencija) Susitariančiąja Šalimi.(2) Muitinių bendradarbiavimo taryba savo posėdžių metu 1999 m. birželio 26 d. priėmė Konvencijos pakeitimo protokolą. Pakeitimo protokolo I priedėlyje išdėstomas pataisytos preambulės tekstas bei pataisyti Konvencijos straipsniai, pakeitimo protokolo II priedėlyje pateikiamas pataisytas Bendrasis priedas ir pakeitimo protokolo III priedėlyje – pataisyti specialūs priedai. Pakeista preambulė ir pakeisti Konvencijos straipsniai kartu su pakeistu Bendruoju priedu ir pakeistais specialiais priedais vadinami Kioto konvencija su pakeitimais.(3) Pataisytos Kioto konvencijos principų įgyvendinimas bus svarbus ir pakankamai reikšmingas didinant muitinių darbo efektyvumą ir veiksmingumą ir todėl didins konkurenciją tarp valstybių; tai taip pat skatins investicijas ir pramonės plėtrą bei padidins mažų ir vidutinių įmonių dalyvavimą tarptautinėje prekyboje.(4) Pataisyta Kioto konvencija yra esminis dalykas skatinant prekybą ir todėl ji tampa svarbia ūkio augimo paskata tiems partneriams, kurie jį priėmė.(5) Pataisytos Kioto konvencijos Susitariančiosios Šalys įsipareigoja taikyti aiškias, skaidrias ir atnaujintas muitinės procedūras, leidžiančias greičiau atlikti prekėms taikomus muitinės formalumus pasinaudojant naujomis informacijos technologijomis ir naujais muitinės priežiūros būdais, tokiais kaip rizikos įvertinimas ir auditas.(6) Pakeitimo protokolas kartu su I ir II priedėliais turi įsigalioti praėjus trims mėnesiams nuo to laiko, kai 40 Konvencijos Susitariančiųjų Šalių išreiškia savo sutikimą būti saistomos Pakeitimo protokolu, įskaitant I ir II priedėlius.(7) Pradžioje Europos bendrija prisijungs prie Pakeitimo protokolo, įskaitant I ir II priedėlius. Sprendimas dėl prisijungimo prie pataisytų specialių priedų, pateikiamų Pakeitimo protokolo III priedėlyje, bus priimtas vėliau,NUSPRENDĖ:1 straipsnis1. Šiuo sprendimu patvirtinama, kad Europos bendrija prisijungia prie Tarptautinės muitinės procedūrų supaprastinimo ir suderinimo konvencijos pakeitimo protokolo, išskyrus III priedėlį.2. Pakeitimo protokolo tekstas, įskaitant I ir II priedėlius, pateikiamas šio sprendimo I priede.3. Informacija, kurios reikia pagal pataisytos Kioto konvencijos 8 straipsnio 5 dalies a punktą, ir reikalaujami pranešimai pagal 11 straipsnį, pateikiami šio sprendimo atitinkamai II ar III prieduose.2 straipsnis1. Bendrija, padedant valstybių narių atstovams, yra atstovaujama Valdymo reikalų komitete, kuris nurodomas Konvencijos pakeitimo protokolo I priedėlio 6 straipsnyje.2. Kai Valdymo reikalų komitetas sprendžia Bendrijos kompetencijos klausimus, poziciją, kurios laikysis Bendrija, nustato Taryba, vadovaudamasi balsavimo taisyklėmis, taikomomis atsižvelgiant į taikytinas Sutarties nuostatas.3 straipsnis1. Tarybos pirmininkas yra įgaliojamas paskirti asmenis, kuriems Bendrijos vardu suteikiama teisė deponuoti prisijungimo prie Pakeitimo protokolo, įskaitant I ir II priedėlius, dokumentą. Deponuojama tuo metu, kai deponuojami valstybių narių prisijungimo dokumentai.2. Įgaliotieji asmenys Muitinių bendradarbiavimo tarybos Generaliniam Sekretoriui taip pat pateikia informaciją bei pranešimus, kurie nurodomi šio sprendimo atitinkamai II ir III prieduose.4 straipsnisŠis sprendimas skelbiamas Europos Sąjungos oficialiajame leidinyje.Priimta Briuselyje, 2003 m. kovo 17 d.Tarybos varduPirmininkasG. Drys--------------------------------------------------


title: 2012/573/ES: 2012 m. gegužės 10 d. Europos Parlamento sprendimas dėl Europos ligų prevencijos ir kontrolės centro 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/191

         EUROPOS PARLAMENTO SPRENDIMAS
   2012 m. gegužės 10 d.
   dėl Europos ligų prevencijos ir kontrolės centro 2010 finansinių metų sąskaitų uždarymo
   (2012/573/ES)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (3), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0123/2012),

               1.

               pritaria Europos ligų prevencijos ir kontrolės centro 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 122.

      (2)  OL L 248, 2002 9 16, p. 1.

      (3)  OL L 142, 2004 4 30, p. 1.

      (4)  OL L 357, 2002 12 31, p. 72.


title: 2017 m. gegužės 23 d. Tarybos sprendimas (ES) 2017/932, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Nationale Bank van België/Banque Nationale de Belgique išorės auditorių

text:
1.6.2017

               LT

               Europos Sąjungos oficialusis leidinys

               L 141/12

         TARYBOS SPRENDIMAS (ES) 2017/932
   2017 m. gegužės 23 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Nationale Bank van België/Banque Nationale de Belgique išorės auditorių
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
   atsižvelgdama į 2017 m. kovo 31 d. Europos Centrinio Banko rekomendaciją Europos Sąjungos Tarybai dėl Nationale Bank van België/Banque Nationale de Belgique išorės auditorių (ECB/2017/8) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Taryba;

               (2)

                  Nationale Bank van België/Banque Nationale de Belgique išorės auditoriaus Ernst & Young Bedrijfsrevisoren/Réviseurs d'Entreprises įgaliojimai baigė galioti po 2016 finansinių metų audito. Todėl būtina paskirti išorės auditorių nuo 2017 finansinių metų;

               (3)

                  Nationale Bank van België/Banque Nationale de Belgique išorės auditoriais 2017–2022 finansiniams metams pasirinko Mazars Réviseurs d'entreprises/Mazars Bedrijfsrevisoren SCRL/CVBA;

               (4)

               ECB valdančioji taryba rekomendavo Mazars Réviseurs d'entreprises/Mazars Bedrijfsrevisoren SCRL/CVBA skirti Nationale Bank van België/Banque Nationale de Belgique išorės auditoriais 2017–2022 finansiniams metams;

               (5)

               atsižvelgiant į ECB valdančiosios tarybos rekomendaciją, reikėtų atitinkamai iš dalies pakeisti Tarybos sprendimą 1999/70/EB (2),

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 1 dalis pakeičiama taip:

      „1.   Mazars Réviseurs d'entreprises/Mazars Bedrijfsrevisoren SCRL/CVBA patvirtinami Nationale Bank van België/Banque Nationale de Belgique išorės auditoriais 2017–2022 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Briuselyje 2017 m. gegužės 23 d.

            Tarybos vardu

            Pirmininkas

         E. SCICLUNA

      (1)  OL C 120, 2017 4 13, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).